

زانکۆی سەلاحددین-هەولێر

شیکردنەوەی کاریگەری هۆکارە ئابوورییەکان لەسەر ڕێژەی جیابوونەوە(طلاق)

(شاری هەولێر وەکو نموونە بۆ ساڵی ٢٠٢٢)

پڕۆژەی دەرچونە پێشکەش بە بەشی ئابوری کراوە، وەک بەشێک لە پێداویستیەکانی بەدەستهێنانی بڕوانامەی بە کالۆریۆس لە زانستی ئابووری.

توێژەران؛

هێلین اسود یوسف

فاتیمە صباح صالح

محمد قهار عزیز

بەسەر پەرشتی:

ادریس سلیمان عبداللە

٢٠٢٢/٢٠٢٣

{بسم اللە الرحمن الرحیم}

ئایەتی قورئانی پیرۆز

اقرأ بسم ربك الذي خلق {١}

صدق اللە العظیم

سورةالعلق اية(١)

پێشکەشە بە:

دایک و باوکی خۆشەویستمان کە هاوکارو پاڵپشتی ئێمە بوونەهەتا وەکو بگەین بەم قۆناغەی خوێندنە

پێشکەشە بەسەرجەم هاوڕێکانمان

پێشکەشە بەسەرجەم ئەو کەسانەی کە بۆ تەنها جارێکیش یارمەتیدەرمان بوون تا وەکوو بگەینە کۆتای ئەم توێژینەوەیە.

رێزو سوپاس:

سوپاس بۆ خودای گەورە و میهرەبان کەبەندەکانی هیچ کات نائومێد ناکات

سوپاس بۆ مامۆستای سەرپەریشتیارمان مامۆستا(ادریس سلیمان عبداللە).کە زۆر ماندوو بوو لەگەڵمان لەکاتی نوسینی توێژینەوەکە.

سوپاس بۆیارمەتی بەرێز پ.ی.د ئەیوب انور سماقەی

سوپاس بۆ هەر کەسێک کە هاوکارییان کردووین بەهەر جۆرێک لە جۆرەکان.

ناوەڕۆک

|  |  |
| --- | --- |
| لاپەڕە | بابەت |
|  | پێشکەشە بە |
|  | ڕێز و سوپاس |
|  | ناوەڕۆک |
|  | بەشی یەکەم:مێتۆری توێژینەوە |
|  | پێشەکی: |
|  | یەکەم:کێشەی توێژینەوە |
|  | دووەم:گریمانەکانی توێژینەوە |
|  | سێیەم:گرینگی توێژینەوە |
|  | چوارەم:ئامانجی توێژینەوە |
|  | پێنجەم:سنووری توێژینەوە |
|  | شەشەم:ڕێبازی توێژینەوە |
|  | حەوتەم:ئامرازی کۆکردنەوەی زانیاری |
|  | بەشی دووەم:چوارچێوەی تیۆری توێژینەوە |
|  | تەوەری یەکەم:چەمکی جیابوونەوە |
|  | تەوەری دووەم:هۆکارەکانی جیابوونەوە بەشێوەیەکی گشتی |
|  | تەوەری سێیەم:هۆکارە ئابووریەکان وکاریگەرییان لەسەر جیابوونەوە |
|  | تەوەری چوارەم:دەرئەنجامەکانی جیابوونەوە |
|  | بەشی سێیەم؛چوارچێوەی مەیدانی توێژینەوە |
|  | تەوەری یەکەم:جیابوونەوە لە هەرێمی کوردستان |
|  | تەوەری دووەم:گرینگترین بەربەستەکان و هۆکارەکانی جیابوونەوە لەهەرێمی کوردستان |
|  | تەوەری سێیەم:جیابوونەوە و لێکەوتەکانی هەولێر وەکوو نموونە |
|  | تەوەری چوارەم:خستنەڕوو و شیکردنەوەی داتاکانی توێژینەوە |
|  | یەکەم:دەرئەنجامەکان و پێشنیارەکان |
|  | دووەم:لیستی سەرچاوەکان |
|  | سێیەم:پاشکۆ(استمارە) |

بەشی یەکەم:مێتۆری توێژینەوە

پێشەکی:

پێکهێنانی بەشێک لە خێزانەکان و پێکەوەژیانی هاوسەرەکان وخستنەوەی وەچە،لە ئێستادا لە واتاو تێگەیشتنی سەرەکی خۆی دوور کەوتۆتەوە،ئەمەش وای کردووە پەیوەندیە هاوسەرگیرییەکانی نێوان ئەو هاوسەرانە بە جیابوونەوە کۆتایی بێت.

ئێستا لە باشووری کوردستان دا ئەندامانی خێزان وەک دامەزراوەیەکی کۆمەڵایەتی پابەندن بە یاسای باری کەسێتی ژمارە(١٨٨)ی ساڵی (١٩٥٩)ی پەرلەمانی عێڕاق و یاسای ژمارە (٨)ی هەموارکراوی ساڵی (٢٠٠٨) پەرلەمانی کوردستان وچەندین بڕیاروو ڕێنمای ترەوە

ئەمڕۆ بەرزبونەوەی ڕێژەی تەڵاق و لێکجیابونەوە بۆتە یەکێک لە ترسناکترین کێشەکانی نێو کۆمەڵگاو پێکهاتەی خێزان لە بنەڕەت هەڵدەوەشێنێتەوە. ئەمەش بە هۆی ئەو گۆڕانکاریانەیە کە بەسەر باری کۆمەڵایەتی، ئابووری،سیاسی و کەلتووری دادێت.دەبینین ئێستا زیاترلە ڕابردوو هۆکارەکانی جیابوونەوەو تەڵاق زیاتر لە زیاد بووندایە.دادگاکان پڕبوونە لە کێشەو هەندێکیان بە تەڵاق کۆتاییان دێت.لەم ساڵانەی دواتریش ڕێژەی تەڵاق زیاتر بووە بە بەراوردکردنی لەگەڵ ساڵانی ترو بۆتە یەکێک لەدیاردەکانی نێو کۆمەڵگا.لەپێناو بنیاتنانی خێزانێکی پتەوو یەکگرتوو پێویستە جارێکی تر کۆمەڵگا بگەڕێتەوە بۆ پێناسە سەرەکیەکەی خێزان و چۆنیەتی مامەڵەکردنی درووست لەکاتی درووست بوونی کێشەو گرفتەکاندا.

یەکەم:. کێشەی توێژینەوە

تەڵاق و لێکجیابوونەوە لە باشووری کوردستان ڕووبەڕووی ژمارەیەک ئاستەنگ بۆتەوە لەگەڵ ئەمەشدا هەلی ئەوە نەڕەخساوە وەک پێویست ڕێگای زیاد بوونی لێ بگیرێت.

دووەم:.گریمانەکانی توێژینەوە

گریمانەی توێژینەوە خۆی لەوەدا دەبینێتەوە کە ژمارەیەک ئاستەنگی هوونەری ڕێیان لەبەردەم زیادبوونی تەڵاق و لێکجیابوونەوە نەگرتووە وەک ڕۆڵی خراپی میدیاو هاتنی تەکنەلۆجیای بێ بەرنامە و بە لێشاو هتد ........،

سێیەم؛. گرینگی توێژینەوەکە

تەڵاق و لێکجیابوونەوە لە باشووری کوردستان،(هۆکارو دەرئەنجام، لێکەوتەو کاریگەری) وەک پێویست گرینگی ئەوتۆی پێنەدراوە لەلایەکی تریش هۆکاری زیاد بوونی لەبارن.

چوارەم:. ئامانجی توێژینەوەکە

ئامانجی توێژینەوە بریتیە لە بەدیار خستنی ئاستەنگەکان،تا بتوانرێت نەهێڵین تەڵاق و لێکجیابونەوە لەوە زیاتر پەرە بسێنێت،تەنانەت بگرە زۆر کەم بکرێت.

پێنجەم:.سنووری توێژینەوەکە

سنووری بابەتی؛.سنوورە بابەتیەکانی ئەم توێژینەوەیە بریتیە لە شیکردنەوەی کاریگەری هۆکارە ئابووریەکان لەسەر ڕێژەی جیابونەوە

١/سنووری کات:.سنووری کاتی توێژینەوە مەیدانییە لە ماوەی (٢٠٢١) تاوەکو (٢٠٢٢).

٢/سنوورە مرۆییەکان؛.نموونەیەک ئەنجام درا لەسەر شیکردنەوەی کاریگەری هۆکارە ئابوورییەکان لەسەر ڕێژەی جیابوونەوە کە ژمارەیان ( ) وەڵامدەر بوو بەمەبەستی دابەشکردنی فۆڕمی ڕاپرسی توێژینەوەو بەدەستهێنانی ئەنجامەکانی.

٣/سنووری شوێن؛.ڕووبەری شوێن بۆ توێژینەوەکە شاری هەولێرە.

شەشەم:.ڕێبازی توێژینەوە

حەوتەم:.ئامرازەکانی کۆکردنەوەی زانیاری

توێژینەوەکە پشتی بەستوە بە فۆڕمی (ڕاپرسی) وەک ئامرازێک بۆ کۆکردنەوەی زانیاری پەیوەست بە گۆڕێنەرەکانی توێژینەوە لە ئەندامی نمونەکان،و ڕاپرسیەکە پێکهاتبوو لە ( ) پرسیار کە بەسەر ( ) تەوەرەو دابەشکراون.

بەشی دووەم:. چوارچێوەی تیۆری توێژینەوە

(چەمکی جیابوونەوەو هۆکارەکانی و دەرئەنجامەکانی)

تەوەری یەکەم:.چەمکی جیابوونەوە(طلاق)